text: দাহিয়া কালবী প্রসিদ্ধ সাহাবী ছিলেন। তিনি ইসলামের প্রথম সাহাবীদের মধ্যে একজন। তিনি সর্বপ্রথম নবী মুহাম্মদের সাথে ‍ওহুদের যুদ্ধে অংশগ্রহন করেন। ইবনে হাজার আসক্বালানী বলেন, তিনি খন্দকের যুদ্ধে সর্বপ্রথম অংশগ্রহন করেন।
  
  নাম ও বংশধারা 
  নাম: দাহিয়া কালবী (আরবী: دحية الكلبي,উর্দূ: دحیہ کلبی)। পুরো নাম: দাহিয়া ইবনে খলীফা।
  
  বংশধারা: দাহইয়া ইবনে খলীফা ইবনে ফারওয়া ইবনে ফুযালা ইবনে ইবেন যাইদ ইবনে ইমরাউল কায়েস ইবনে খাযরাজ ইবনে মানাত ইবনে আমের ইবনে বকর ইবনে আমের আল-আকবার ইবনে আউফ ইবনে উযরা ইবনে যাইদ আল-লাত ইবনে রফীদা ইবনে সাওর ইবনে কালব।
  
  তার স্তী ছিলেন দুররাহ বিনতে আবি লাহাব।
  
  জন্ম 
  তিনি হিজরী পূর্ব ৩০ সাল/৫৯২খ্রিস্টাব্দে দাওমাতাল জান্দালে জন্মগ্রহন করেন।
  
  ইসলাম গ্রহণ 
  তিনি হিজরতের পূর্বে প্রথম ইসলাম গ্রহনকারীদের মধ্যে অন্যতম। তিনি দাওমাতুল জান্দাল থেকে মুহাম্মদ (সা.) এর ইসলাম প্রচার করার কথা শুনে ভ্রমন করে মক্কায় আসেন এবং ইসলাম ধর্ম গ্রহণ করেন। তারপর আবার নিজ এলাকায় ফিরে যায়। সেখানে ইসলামের দাওয়াত দিতে থাকে। তৃতীয় হিজরীতে তিনি দাওমাতুল জান্দার থেকে মদীনায় হিজরত করেন।
  
  ইসলাম প্রচারে প্রেরণ 
  ৬ষ্ঠ হিজরীতে দাহিয়া কালবীকে দাওমাতুল জানদালের কালব গোত্রসহ গোত্রের কাছে ইসলামের দাওয়াত দেওয়ার জন্য পাঠান।
  
  নবী করীম(সা.) তাকে দুই বার রোমের বাদশা হিরাক্লিয়াসের কাছে পাঠান। ১ম বার ৭ম হিজরীর রবিউল আওয়াল মাসে। ২য় বার নবম হিজরীর রজব মাসে।
  
  দাহিয়া কালবীর বোনের বিবাহ 
  নবী করীম (সা.) দাহিয়া কালবীর বোন শারাফ বিনতে খলীফাকে বিবাহ করেছিলেন কিন্তু তাদের মধ্যে সহবাস হয় নি।
  
  দাহিয়া কালবীর বেশে জিবরাইল 
  জিবরাইল(আ.) প্রায় সময় দাহিয়া কালবীর বেশে নবী করীম (সা.) এর কাছে আসতেন।মাঝে মাঝে আগুন্তক কোনো ব্যক্তির বেশেও আসতেন।
  
  জিবীকা নির্বাহ 
  তিনি ধনী ব্যবসায়ী ছিলেন। ব্যবসা করে জীবিকা নির্বাহ করতেন।
  
  মৃত্যু 
  ৫০হিজরী/৬৬১খ্রিস্টাব্দে সিরিয়ার দামেস্কে মৃত্যুবরণ করেন। তাকে মাযযাহ নামক স্থানে দাফন করা হয়। এখনো তার কবর সেখানে রয়েছে।
  
  তথ্যসূত্র 
  
  বিষয়শ্রেণী:ইসলামে ধর্মান্তরিত
  বিষয়শ্রেণী:পুরুষ সাহাবা
  বিষয়শ্রেণী:ইসরায়েলের ইতিহাস
  বিষয়শ্রেণী:দাহিয়া কালবী
  বিষয়শ্রেণী:দাহইয়ায়ে কালব
  বিষয়শ্রেণী:দাহইয়া
  বিষয়শ্রেণী:নবীর সাহাবা
title: দাহিয়া কালবী